Νορντίν Αμραμπάτ

Ο **Νουρεντίν «Νορντίν» Αμραμπάτ** (αραβ. نورالدين أمرابط, βερβερ. ⵏⵓⵓⵔⴷⴷⵉⵏ ⴰⵎⵔⴰⴱⴰⵜ, γενν. 31 Μαρτίου 1987) είναι Μαροκινός επαγγελματίας ποδοσφαιριστής, ο οποίος αγωνίζεται ως πλάγιος μέσος στην Ουιντάντ Καζαμπλάνκα.

Ο Αμραμπάτ έπαιξε για την Εθνική Ολλανδίας K21 και κλήθηκε μια φορά στην Εθνική Ολλανδίας ανδρών. Την 1η Οκτωβρίου 2009, ανακοίνωσε την απόφασή του να παίξει για το Μαρόκο, το οποίο εκπροσώπησε σε δύο διοργανώσεις του Κυπέλλου Εθνών Αφρικής και στους Ολυμπιακούς Αγώνες του 2012.

## Σταδιοδρομία σε συλλόγους
### Πρώιμη σταδιοδρομία
Αφού έκανε τελείωσε τις σπουδές του, ο Αμραμπάτ υπέγραψε συμβόλαιο με την Αλμέρε Σίτι ΦΚ της Ίιρστε Ντιβίζι, συμβάλλοντας με 14 γκολ και άλλες τόσες ασίστ σε 36 αγώνες. Το 2007, εντάχθηκε στην πρόσφατα προωθημένη στην Έρεντιβιζι, ΦΦΦ-Φένλο, σκοράροντας 10 φορές σε 33 αγώνες. Ένα χρόνο αργότερα, η πρωταθλήτρια ΠΣΦ Αϊντχόφεν τον υπέγραψε για 2 εκατομμύρια ευρώ. Με την ομάδα αγωνίστηκε για πρώτη φορά στο ΟΥΕΦΑ Τσάμπιονς Λιγκ. Ο Αμραμπάτ πέρασε τρία χρόνια στο Στάδιο Φίλιπς πριν μετακομίσει για πρώτη φορά στο εξωτερικό, στην τουρκική Κάισερισπορ.

### Γαλατασαράι
Στις 12 Ιουλίου 2012 υπέγραψε πενταετές συμβόλαιο με την τουρκική Γαλατασαράι, με κόστος μεταγραφής 8,6 εκατομμύρια ευρώ (600.000 ευρώ πήγε στην ΠΣΦ Αϊντχόφεν και η Κάισερισπορ διατήρησε το 10%, αξίας 800.000 ευρώ). Ο Αμραμπάτ έκανε το ντεμπούτο του στις 12 Αυγούστου 2012 στο Σούπερ Καπ Τουρκίας 2012 ενάντια στην Φενέρμπαχτσε, μπαίνοντας ως αλλαγή στο 70ο λεπτό, καθώς ο αγώνας έληξε 3-2, με τη Γαλατασαράι να κατακτά τον τίτλο για 12η φορά. Στις 15 Σεπτεμβρίου 2012, ο προπονητής της Γαλατασαράι, Φατίχ Τερίμ, επέλεξε την Αμπραμπάτ για την αρχική ενδεκάδα για τον αγώνα με την Αντάλιασπορ, όπου σκόραρε το πρώτο του γκολ για τη Γαλατασαράι και έδωσε μία ασίστ στη νίκη με 4-0.

### Μάλαγα
Τον Ιανουάριο του 2014 εντάχθηκε στη Μάλαγα με δανεισμό έξι μηνών. Στις 10 Μαρτίου, πέτυχε το πρώτο του γκολ για τον σύλλογο, σε εκτός έδρας νίκη με 2-0 επί της Οσασούνα και στις 6 Απριλίου σκόραρε με πέναλτι στη νίκη με 4-1 επί της Γρανάδα.

Τον Αύγουστο του 2014 συμφώνησε να παρατείνει την παραμονή του στην Ανδαλουσία για ολόκληρη τη σεζόν. Στις 30 Απριλίου του επόμενου έτους, αγοράστηκε εξ ολοκλήρου έναντι 3,5 εκατομμυρίων ευρώ. Η μόνιμη θητεία του στην Κόστα δελ Σολ ήταν λιγότερο παραγωγική από την προσωρινή, παίζοντας 12 αγώνες χωρίς να σκοράρει.

### Γουότφορντ
Στις 18 Ιανουαρίου 2016 ο Αμπραμπάτ μετακινήθηκε στην Γουότφορντ ΦΚ, με κόστος 6,1 εκατομμύρια στερλίνες. Έκανε το ντεμπούτο του πέντε ημέρες αργότερα, αντικαθιστώντας τον Τρόι Ντίνι στο τέλος της νίκης με 2-1 επί της Νιούκασλ Γιουνάιτεντ στο Βίκαρεϊτζ Ρόουντ.

Την 1η Σεπτεμβρίου 2017 επέστρεψε στην Ισπανία, αφού συμφώνησε σε μονοετή δανεισμό με την ΚΝ Λεγανές.

### Αλ Νασρ
Στις 16 Ιουλίου 2018 υπέγραψε τριετές συμβόλαιο με την Αλ Νασρ Ριάντ από τη Σαουδική Αραβία. Τη σεζόν 2018-19 κατέκτησε το πρωτάθλημα με την ομάδα του. Πέτυχε 5 γκολ και είχε τον μεγαλύτερο αριθμό ασίστ στη σεζόν, μαζί με τον συμπαίκτη του Αμπντεραζάκ Χαμνταλά. 

### ΑΕΚ
Στις 16 Αυγούστου 2021 υπέγραψε διετές συμβόλαιο με την Α.Ε.Κ.. Την σεζόν 2022-2023 κατέκτησε το πρωτάθλημα και το κύπελλο με την ΑΕΚ, κατακτώντας έτσι το νταμπλ. Στις 30 Ιουνίου 2023 ανανέωσε τη συνεργασία του με την Α.Ε.Κ. για ένα χρόνο ακόμη. Τον Ιανουάριο του 2025 αποχώρησε από την ομάδα ως ελεύθερος.

## Εθνικές ομάδες
[δεξιά|μικρογραφία|287x287εσ|Ο Αμραμπάτ παίζει για το [Εθνική Μαρόκου (ποδόσφαιρο ανδρών)|Μαρόκο στο Παγκόσμιο Κύπελλο του 2018]]
Ο Αμπραμπάτ αναμενόταν να συμμετάσχει στους Ολυμπιακούς Αγώνες του 2008 με την Ολλανδία, αλλά δεν κατάφερε να επιλεχθεί στην τελική ομάδα.

Τον Νοέμβριο του 2011, αποφάσισε να παίξει για το Μαρόκο. Στις 11 Νοεμβρίου 2011, έκανε το ντεμπούτο του κόντρα στην Ουγκάντα, στην ήττα με 0-1 στο LG Cup. Δύο ημέρες αργότερα, πέτυχε το πρώτο του διεθνές γκολ στην φιλική ισοπαλία με 1-1 εναντίον του Καμερούν.

Επιλέχθηκε για να αγωνιστεί στους Ολυμπιακούς Αγώνες του 2012 με την ολυμπιακή ομάδα του Μαρόκου, ξεκινώντας και στους τρεις αγώνες της ομάδας στη φάση των ομίλων, όπου η ομάδα αποκλείστηκε. Ξεκίνησε επίσης τους δύο πρώτους αγώνες του Μαρόκου στο Κύπελλο Εθνών Αφρικής 2013, καθώς η ομάδα αποκλείστηκε στην ίδια φάση.

Τον Μάιο του 2018 ορίστηκε στη 23μελή ομάδα του Μαρόκου για το Παγκόσμιο Κύπελλο του 2018 στη Ρωσία. Ξεκίνησε και τους 3 αγώνες του Μαρόκου, καθώς η ομάδα αποκλείστηκε στη φάση των ομίλων. Το προπονητικο επιτελείο του Μαρόκου επικρίθηκε έντονα από τη FIFA και άλλους, αφού επέτρεψαν στον Αμπραμπάτ να παίξει στο δεύτερο παιχνίδι των ομίλων του Μαρόκου με την Πορτογαλία, παρά το γεγονός ότι είχε πάθει διάσειση και βγήκε νωρίς στο πρώτο παιχνίδι με το Ιράν.

## Προσωπική ζωή
Ο μικρότερος αδερφός του Αμραμπάτ, Σοφιάν, είναι επίσης ποδοσφαιριστής.

## Στατιστικά σταδιοδρομίας
### Διεθνή

## Διακρίσεις
**Γαλατασαράι**

* Σούπερ Λιγκ Τουρκίας: 2013
* Κύπελλο Τουρκίας: 2014
* Σούπερ Καπ Τουρκίας: 2012, 2013

**Αλ Νασρ**

* Πρωτάθλημα Σαουδικής Αραβίας: 2018-19
* Σούπερ Καπ Σαουδικής Αραβίας: 2019, 2020

**ΑΕΚ**

* Πρωτάθλημα Ελλάδας: 2022-23
* Κύπελλο Ελλάδας: 2022-23
## Παραπομπές


## Εξωτερικοί σύνδεσμοι

*      
*  
* 
* Στατιστικά Ολλανδίας στο OnsOranje
* Προφίλ στο Transfermarkt.com

Κατηγορία:Μαροκινοί ποδοσφαιριστές
Κατηγορία:Ολλανδοί ποδοσφαιριστές
Κατηγορία:Ολλανδοί μαροκινής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές ολυμπιακής ομάδας Μαρόκου
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές Κυπέλλου Εθνών Αφρικής 2012
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Αλμέρε Σίτι ΦΚ
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές ΦΦΦ-Φένλο
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Κάισερισπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές ΚΝ Λεγανές
Κατηγορία:Ποδοσφαιριστές Αλ Νασρ Ριάντ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ξένοι ποδοσφαιριστές στη Σαουδική Αραβία
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα